
1. Vispārīgā informācija

1.1. Iepirkuma identifikācijas numurs

RAKUS 2016/108K
1.2. Pasūtītājs 

SIA „Rīgas Austrumu klīniskā universitātes slimnīca”

Pasūtītāja rekvizīti: 

Reģistrācijas Nr. 40003951628

Juridiskā adrese: Hipokrāta iela 2, Rīga, LV - 1038
Tālrunis 67042400, fakss 67042786

Bankas rekvizīti:

Banka: AS „Swedbank”

Bankas kods: HABALV22

Konta Nr. LV24HABA0001407045805

1.3. Iepazīšanās ar konkursa Nolikumu, Nolikuma saņemšana

1.3.1. Ar atklāta konkursa nolikumu (turpmāk tekstā – Nolikums) un pārējo konkursa dokumentāciju (skaidrojumi, grozījumi un atbildes uz jautājumiem) var iepazīties un to lejupielādēt interneta mājaslapā www.aslimnica.lv, sadaļā „Iepirkumi”, sākot ar dienu, kad uzaicinājums piedalīties atklātā konkursā ir publicēts Iepirkumu uzraudzības biroja (turpmāk tekstā – IUB) mājaslapā internetā, līdz 2017. gada 19. jūnijam. 

1.3.2. Ar Nolikuma oriģinālu bez maksas var iepazīties stacionārā „Gaiļezers”, Hipokrāta ielā 2, Rīgā, Iepirkumu un līgumu daļā, 101. kabinetā (1.stāvā – Administrācijas korpusā), darba dienās no plkst. 900 līdz 1500, tālrunis 67042336, fakss 67042332, e-pasts: iepirkumi@aslimnica.lv, sākot ar dienu, kad uzaicinājums piedalīties konkursā ir publicēts IUB mājaslapā internetā, līdz 2017. gada 19. jūnijam.

1.3.3. Kontaktpersonas: 

· par tehnisko specifikāciju - stacionāra „Latvijas Infektoloģijas centrs” laboratorijas vadītāja Jeļena Storoženko, tālr. 67014220, e-pasts: jelena.storozenko@aslimnica.lv;
· par Nolikumu: Iepirkumu un līgumu daļas iepirkumu vecākā speciāliste Valērija Kreisberga, tālr. 67042306, e-pasts: valerija.kreisberga@aslimnica.lv. 
1.4. Papildu informācijas sniegšana

1.4.1. Ieinteresētais piegādātājs var rakstiski pieprasīt papildu informāciju, izmantojot e-pastu, faksu vai pastu, adresējot to iepirkuma komisijai.

1.4.2. Iepirkuma komisija pēc ieinteresētās personas pieprasījuma sniedz papildu informāciju par atklāta konkursa nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pieprasījums iesniegts laikus, t.i., tā, lai iepirkuma komisija varētu sniegt atbildi piecu darba dienu laikā, bet ne vēlāk kā četras dienas pirms piedāvājumu iesniegšanas termiņa beigām. Ja ieinteresētā persona nav pieprasījumu iesniegusi laikus, iepirkuma komisijai ir tiesības nesniegt papildus informāciju.
1.4.3. Lūgumi sniegt papildu informāciju adresējami: SIA „Rīgas Austrumu klīniskā universitātes slimnīca” atklāta konkursa „Laboratorijas izmeklējumu veikšanai nepieciešamo reaģentu, diagnostiskumu un aprīkojuma piegāde“, id. Nr. RAKUS 2016/108K iepirkuma komisijai, adrese: Hipokrāta ielā 2, Rīgā, LV-1038, fakss 67042332, e‑pasts: iepirkumi@aslimnica.lv. 

1.4.4. Atbildes uz ieinteresēto piegādātāju jautājumiem Pasūtītājs nosūta piegādātājam, kurš uzdevis jautājumu atbilstoši tam, kāds sakaru līdzeklis izmantots: e-pastā uzdotam jautājumam - pa e-pastu, pa faksu nosūtītam - pa faksu, pa pastu nosūtītam - pa pastu.

1.4.5. Iespējamos grozījumus, papildinājumus Nolikumā, Nolikuma skaidrojumus un atbildes uz ieinteresēto piegādātāju jautājumiem Pasūtītājs ievieto savā interneta mājas lapā www.aslimnica.lv, sadaļā „Iepirkumi”. Tiek uzskatīts, ka visi pretendenti ir saņēmuši papildu informāciju, grozījumus, papildinājumus Nolikumā, Nolikuma skaidrojumus un atbildes uz ieinteresēto piegādātāju jautājumiem, ja Pasūtītājs tos ir ievietojis interneta mājaslapā https://www.aslimnica.lv/lv/iepirkumi?field_iepirkums_grupa_value=3.
1.4.6. Pa faksu un e- pastu nosūtītie/saņemtie dokumenti tiek uzskatīti par informatīviem, izņemot Nolikuma 1.9. punktā noteikto gadījumu. Par juridiski saistošiem tiek uzskatīti dokumentu oriģināli.

1.5. Iepirkuma procedūras dokumentu grozījumi

1.5.1. Iepirkuma komisijai ir tiesības izdarīt grozījumus iepirkuma procedūras dokumentos, ja tādējādi netiek būtiski mainītas tehniskās specifikācijas, kvalifikācijas prasības, vai citas prasības.

1.5.2. Izdarot grozījumus, likumā noteiktajā kārtībā tiek mainīts arī piedāvājuma iesniegšanas termiņš, lai piedāvājumu iesniegšanas termiņš pēc tam, kad paziņojumu par grozījumiem Iepirkumu uzraudzības birojs nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī, būtu vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām.

1.5.3. Ja Pasūtītājs pagarina noteikto piedāvājumu iesniegšanas termiņu bez iepirkuma procedūras dokumentu grozīšanas, minimālais termiņš, par kuru pasūtītājs ir tiesīgs pagarināt pieteikumu vai piedāvājumu iesniegšanas termiņu, ir septiņas dienas. 

1.6. Piedāvājuma iesniegšanas un atvēršanas vieta, datums, laiks un kārtība

1.6.1. Ieinteresētās personas piedāvājumus var iesniegt līdz 2017. gada 19. jūnijam, plkst.1300 Rīgā, Hipokrāta ielā 2, stacionārā „Gaiļezers”, 1. stāvā Administrācijas telpās, Iepirkumu un līgumu daļā, 101. kabinetā darba dienās no plkst. 900 līdz 1500, tālrunis +371 67042336, iesniedzot personīgi, nosūtot pa pastu, vai ar kurjerpastu tā, lai piedāvājums tiktu saņemts līdz 2017. gada 19. jūnija plkst.1300. Piedāvājums, kas tiks saņemts pēc minētā termiņa, tiks neatvērts atdots/nosūtīts atpakaļ iesniedzējam.

1.6.2. Iepirkumu un līgumu daļas kontaktpersona reģistrē visus piedāvājumu iesniedzējus. Iesniedzot piedāvājumu, pretendenta pārstāvis norāda savu vārdu, uzvārdu, pretendenta nosaukumu, adresi, e-pasta adresi, tālruņa un faksa numuru.
1.6.3.Piedāvājumi tiks atvērti 2017. gada 19. jūnijā, plkst. 1300 Rīgā, Hipokrāta ielā 2, stacionārā „Gaiļezers”, 1. stāvā Administrācijas telpās, Iepirkumu un līgumu daļā, 115. kabinetā.

1.6.4.Konkursa piedāvājumu atvēršanas sanāksme ir atklāta.
1.7. Paziņojums par atklāta konkursa rezultātiem
1.7.1.Trīs darba dienu laikā pēc lēmuma pieņemšanas par piegādes līguma slēgšanu vai konkursa izbeigšanu vai pārtraukšanu, komisija vienlaikus vienā dienā visiem pretendentiem nosūta rezultātu paziņojumus pa elektronisko pastu, pievienojot skenētu dokumentu, un faksu (ja pretendents to norādījis piedāvājumā), kā arī pa pastu, izmantojot VAS „Latvijas Pasts” pakalpojumus.
1.8. Piedāvājuma noformēšana
Piedāvājums jāiesniedz divās slēgtās, aizzīmogotās aploksnēs.

1.8.1. Pretendentu atlases dokumenti (1 ORIĢINĀLS papīra formātā) jāiesniedz pirmajā aploksnē ar norādi: 

· Atklātam konkursam „ Laboratorijas izmeklējumu veikšanai nepieciešamo reaģentu, diagnostiskumu un to piederumu piegāde”

· iepirkuma identifikācijas Nr. RAKUS 2016/108K;

· Hipokrāta ielā 2, Rīgā, LV- 1038;

· Pretendenta nosaukums un adrese;
· Atzīme: „Pretendenta atlases dokumenti”;

· Atzīme: „Atvērt tikai konkursa komisijas klātbūtnē”.

1.8.2. Tehniskais un finanšu piedāvājums (1 ORIĢINĀLS un 1 KOPIJA papīra formātā un 1 KOPIJA elektroniski CD-R formātā vai USB zibatmiņa) jāiesniedz otrajā aploksnē ar norādi:

· Atklātam konkursam „ Laboratorijas izmeklējumu veikšanai nepieciešamo reaģentu, diagnostiskumu un to piederumu piegāde”;

· iepirkuma identifikācijas Nr. RAKUS 2016/108K;

· Hipokrāta ielā 2, Rīgā, LV- 1038;

· Pretendenta nosaukums un adrese;
· Atzīme: „Tehniskais un finanšu piedāvājums”; 

· Atzīme: „Atvērt tikai konkursa komisijas klātbūtnē”. 

1.8.3. Piedāvājums jāiesniedz rakstveidā, latviešu valodā ar satura rādītāju, lapām jābūt caurauklotām ar diegu un sanumurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, kurā norādīts cauršūto lapu skaits, kuru ar savu parakstu apliecina pretendenta pārstāvis. 

1.8.4. Noformējot piedāvājumu, jāievēro spēkā esošo normatīvo aktu prasības dokumentu noformēšanai. 

1.8.5. Piedāvājuma tekstam jābūt skaidri salasāmam un bez svītrojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 

1.8.6. Gadījumā, ja iepirkuma komisija konstatē pretrunas starp piedāvājuma oriģinālu un kādu no kopijām, par pareizu tiek uzskatīts oriģinālā norādītais piedāvājums. 

1.8.7. Saņemot aploksni, kas nav slēgta vai atbilstoši marķēta, komisijas atbildīgā persona sastāda rakstisku izziņu, kurā norāda aploksnes bojājuma veidu, saņemšanas laiku un apstākļus. 

1.8.8. Pretendents iesniedz parakstītu piedāvājumu. Ja piedāvājumu paraksta persona, kurai nav statūtos noteiktās pārstāvības tiesības, piedāvājumam jāpievieno pilnvara pārstāvēt pretendentu.

1.8.9. Piedāvājuma cenā ir jāietver materiālu, iepakojumu cenas, nodokļi, nodevas, ar preces piegādi saistītās izmaksas un visas citas izmaksas, kuras rodas vai var rasties pretendentam, izpildot pasūtījumu, izņemot pievienotās vērtības nodokli (PVN). Visas piedāvājuma cenas ir jānorāda euro (EUR), ar ne vairāk kā 2 (diviem) cipariem aiz komata. 

1.8.10. Ja pretendents iesniedz dokumentu svešvalodā, tam jāpievieno pretendenta apliecināts tulkojums latviešu valodā. 

1.8.11. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. 

1.8.12. Saskaņā ar Publisko iepirkumu likuma (turpmāk tekstā – PIL) 38. pantu, pretendents iesniedzot piedāvājumu ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. 
1.9.  Piedāvājuma paraugu iesniegšana
1.9.1. Iepirkuma komisija var pieprasīt pretendentam iesniegt pārbaudei bezmaksas paraugus vai uzskates materiālus tehniskā piedāvājuma izvērtēšanai. 

1.9.2. Pretendentam pēc iepirkuma komisijas pieprasījuma bezmaksas paraugi vai uzskates materiāli jāiesniedz 5 (piecu) darba dienu laikā. 

1.9.3. Pretendentus, kuri neiesniedz bezmaksas paraugus vai uzskates materiālus 5 (piecu) darba dienu laikā, iepirkuma komisija izslēdz no turpmākās vērtēšanas attiecīgajās iepirkuma pozīcijās. 
2. Informācija par iepirkuma priekšmetu

2.1. Iepirkuma priekšmeta apraksts 

2.1.1. Iepirkuma priekšmets ir laboratorijas izmeklējumu veikšanai nepieciešamo reaģentu, diagnostiskumu un aprīkojuma piegāde saskaņā ar tehnisko specifikāciju (Nolikuma pielikums Nr.1).

CPV kods: 33696000-5.

2.1.2. Nolikuma tehniskajā specifikācijā norādīti orientējošie preču vienību apjomi 2 (diviem) gadiem . 

2.1.3. Pasūtītājs iepērk tādu preču daudzumu, kāds nepieciešams tā darbības nodrošināšanai, t.i., Pasūtītājam nav pienākums iepirkt precīzi pielikumā Nr.1 norādīto katras preču vienības apjomu, taču nepieciešamības gadījumā Pretendentam līdz iepirkuma līguma darbības beigām jāpiegādā preces par šī konkursa rezultātā noteiktajām līgumcenām.

2.1.4. Iepirkuma priekšmets ir sadalīts 10 (desmit) daļās atbilstoši Tehniskajai specifikācijai (pielikums Nr.1). Daļa var sastāvēt no vienas vai vairākām daļas pozīcijām.  
2.1.3. Pretendentiem jāiesniedz piedāvājums par daļas visām preču pozīcijām. Piedāvājumi, kuros nebūs piedāvātas visas daļā ietilpstošās preču pozīcijas, netiks vērtēti.
2.1.4. Pretendents nevar iesniegt piedāvājuma variantus.
2.1.5. Piedāvātajām precēm tiek izvirzītas sekojošas tehniskās prasības:

2.1.5.1. Piegādāto Preču derīguma termiņam ir jābūt ne mazākam kā ¾ no kopējā derīguma termiņa laika.

2.1.5.2. Piegādātajām Precēm tiek dota garantija līdz preces derīguma termiņa beigām.

2.2. Iepirkuma līguma izpildes vietas, laiks un kārtība

2.2.1. Preču piegādes vietas: 

2.2.1.1. stacionārs „Gaiļezers”, Hipokrāta iela 2, Rīga, LV – 1038;

2.2.1.2. stacionārs „Latvijas Infektoloģijas centrs”, Linezera iela 6, Rīga, LV – 1006.

2.2.2. Līgums stājas spēkā ar parakstīšanas brīdi un tiek noslēgts uz 2 (diviem) gadiem. 

2.2.3. Ja jauna konkursa rezultāti attiecībā uz noslēgtā līguma priekšmetu nav izsludināti līguma darbības laikā, Puses var vienoties par līguma darbības pagarinājumu līdz nākamā konkursa rezultātu izsludināšanai, ja līgumā noteiktā līguma summa nav izlietota.

2.2.4.Prece tiek piegādāta atsevišķās partijās, pamatojoties uz Pasūtītāja veiktiem pasūtījumiem.

2.2.5.Pasūtījumos norādītās Preces piegāde – 14 (četrpadsmit) darba dienu laikā pēc Pasūtījuma veikšanas dienas, ja vien Puses konkrētajā pasūtījumā nav vienojušās citādi.

2.2.6.Avansa maksājums nav paredzēts. Pasūtītājs ne vēlāk kā 60 (sešdesmit) kalendāro dienu laikā pēc Preču pieņemšanas – nodošanas akta parakstīšanas un rēķina saņemšanas veic samaksu par piegādātajām Precēm.
3. Prasības pretendentiem

3.1. Nosacījumi pretendenta dalībai konkursā

3.1. Pretendents ir reģistrēts normatīvajos aktos noteiktajā kārtībā.

3.2. Pretendents tiek izslēgts no turpmākas dalības Konkursā, ja:

3.2.1. pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu samaksas;

3.2.2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

3.2.3. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;

3.2.4. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIeL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar pretendentu mazāk ierobežojošiem pasākumiem;

3.2.5. pretendentam ir konkurenci ierobežojošas priekšrocības iepirkuma procedūrā, ja tas vai ar to saistīta juridiskā persona iesaistījās iepirkuma procedūras sagatavošanā saskaņā ar PIeL 18. panta ceturto daļu un šīs priekšrocības nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

3.2.6. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros ir pretendentu atbrīvojusi no naudas soda vai naudas sodu samazinājusi;

3.2.7. pretendents ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

3.2.8. pretendents ir sniedzis nepatiesu informāciju, lai apliecinātu atbilstību šā panta noteikumiem vai saskaņā ar šo likumu noteiktajām kandidātu un pretendentu kvalifikācijas prasībām, vai nav sniedzis prasīto informāciju;

3.3. Iepirkuma komisija piemēro PIeL 42. panta pirmās daļas 1., 2., 3., 4., 5., 6. vai 7. punkta noteikumus attiecībā uz piegādātāju apvienības (personu grupas) dalībniekiem, personālsabiedrības biedriem, personām, uz kuru iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām.

3.4. Iepirkuma komisija piemēro PIeL 42. panta pirmās daļas 2., 3., 4., 5., 6. vai 7. punkta noteikumus attiecībā uz katru pretendenta norādīto apakšuzņēmēju, kura būvdarbu, pakalpojumu vai piegādes vērtība ir vismaz 10 procenti no kopējās līguma vērtības;

3.5. Vērtējot pretendentu atbilstību, iepirkuma komisija piemēro PIeL 42. panta trešās un ceturtās daļas termiņu ierobežojumus.

3.6. Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija piemēro PIeL 43. panta noteikumus.

3.7. Pasūtītājs ir tiesīgs izslēgt pretendentu no turpmākās dalības iepirkuma procedūrā šādos gadījumos:

3.7.1. pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar šo pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;

3.7.2. pretendents ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams;

3.7.3. uz personālsabiedrības biedru, ja kandidāts vai pretendents ir personālsabiedrība, ir attiecināmi Nolikuma 3.7.2. punkta nosacījumi;

3.7.4. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, pakalpojuma vai piegādes līguma vērtības, ir attiecināmi Nolikuma 3.7.1. vai 3.7.2. punkta nosacījumi;

3.7.5. uz pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 3.7.1. vai 3.7.2. punkta nosacījumi.

3.2. Pretendentam ir Eiropas Savienības valstī izdots piedāvātās preces CE atbilstības apliecinājums ( Tehniskās specifikācijas daļās Nr. 6., Nr.7, Nr.10 var nebūt CE atbilstības apliecinājums). 
3.3.  Pretendentam ir ražotāja vai tā pārstāvja pilnvarojums par tiesībām izplatīt piedāvātās preces Eiropas Savienībā, tai skaitā Latvijas Republikā.

3.4. Pretendents spēj piegādāt preces par nemainīgu, konkursā piedāvāto cenu visā līguma darbības laikā.

3.5. Pretendents spēj piegādāt Nolikuma Pielikumā Nr.1 norādīto preču daudzumu visā līguma darbības laikā.

4. Iesniedzamie dokumenti

4.1. Pretendentu atlases dokumenti

Pretendenta atlases dokumenti (1 ORIĢINĀLS papīra formātā) jāiesniedz pirmajā aploksnē un jānoformē atbilstoši konkursa nolikuma 1.8.1. punktā minētajām prasībām.

4.1.1. Pretendenta pieteikums dalībai konkursā (Nolikuma pielikums Nr.2). Pieteikumā norāda pretendenta nosaukumu un rekvizītus, kā arī apliecina:

· ka pretendents piesakās piedalīties atklātā konkursā „ Laboratorijas izmeklējumu veikšanai nepieciešamo reaģentu, diagnostiskumu un to piederumu piegāde”;

· ka apņemas ievērot visas atklāta konkursa Nolikuma prasības;

· ka atzīst sava piedāvājuma spēkā esamību līdz atklāta konkursa komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;

· ka apņemas, ja tiek atzīts par uzvarētāju, slēgt līgumu un izpildīt visus līguma pamatnoteikumus saskaņā ar Nolikuma pielikumiem Nr. 3 un Nr.4;
· ka piedāvātās preces ir atļauts izplatīt Eiropas Savienībā teritorijā, tai skaitā Latvijas Republikā;

· ka piedāvātajai precei ir Eiropas Savienībā izdots CE atbilstības sertifikāts (izņemot 6., 7., 10. daļu);

· ka visā līguma darbības laikā piegādās Preci par konkursam piedāvāto vai zemāku cenu;

· ka uz Latvijā reģistrētu pretendentu neattiecas PIL 42. panta pirmās daļas un otrās daļas izslēgšanas noteikumi;
· ka visas iesniegtās ziņas ir patiesas.

4.1.2. Eiropas Savienības valstī izdota piedāvātās preces CE atbilstības apliecinājuma pretendenta apliecināta kopija un pretendenta apliecināts tulkojums (izņemot 6., 7., 10. daļu);

4.1.3. Ražotāja vai tā pārstāvja pilnvarojuma vēstule Pretendentam par tiesībām izplatīt piedāvātās preces Eiropas Savienībā teritorijā, tai skaitā Latvijas Republikā. Gadījumā, kad Pretendents iesniedz ražotāja pārstāvja pilnvarojuma vēstuli, klāt jāpievieno ražotāja vēstule pilnvarotajam pārstāvim par tiesībām izplatīt piedāvātās preces Eiropas Savienībā teritorijā, tai skaitā Latvijas Republikā.

4.1.4. Iekārtas ražotāja apliecinājums, ka piedāvātie reaģenti ir saderīgi ar Tehniskajā specifikācijā minētajām iekārtām.

4.1.5. Pretendenta informācija par pretendenta uzņēmuma vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.

4.2. Tehniskais un finanšu piedāvājums

Tehnisko - finanšu piedāvājumu sagatavo saskaņā ar tehniskajā specifikācijā (Nolikuma pielikums Nr.1) noteiktajām prasībām. 

4.2.1. Tehniskais – finanšu piedāvājums jāiesniedz otrajā aploksnē un jānoformē atbilstoši konkursa nolikuma 1.8.2. punktā minētajām prasībām, kā arī elektroniski CD-R formātā. 

4.2.2. Tehnisko – finanšu piedāvājumu pretendents sagatavo precīzi atbilstoši Nolikuma pielikumā Nr.1 norādītajām tehniskajām prasībām, ievērojot tehniskās specifikācijas numerācijas secību un aizpildot Nolikumam pievienoto MS Excel tabulu (Nolikums pielikums Nr.1). Pretendentu piedāvājumi, kuros nebūs aizpildīta tabula, netiks vērtēti.

4.2.3. Piedāvājuma cenā ir jāietver materiālu, iepakojumu cenas, nodokļi, nodevas, ar preces piegādi saistītās izmaksas un visas citas izmaksas, izņemot PVN, kuras rodas vai var rasties pretendentam, izpildot pasūtījumu. Visas piedāvājuma cenas ir jānorāda euro (EUR), ar ne vairāk kā 2 (diviem) cipariem aiz komata. 

4.2.4. Iesniedzot Tehnisko - finanšu piedāvājumu, Pretendents drīkst izdzēst tās tabulas ailes, kurās daļās neiesniedz savu piedāvājumu nemainot tehniskās specifikācijas numerācijas secību.

4.2.5. Pretendentam kopā ar Tehnisko - finanšu piedāvājumu jāiesniedz pretendenta apliecinātu Ražotāja izdotu datu brošūru (latviešu vai angļu valodā) ar precīzi atzīmētām atbilstībām Tehniskās specifikācijas prasībām (nav iešujams kopā ar citiem dokumentiem).

5. Piedāvājumu vērtēšana un piedāvājumu izvēles kritēriji

5.1. Piedāvājumu vērtēšana

5.1.1. Vērtēšana notiek sekojoši:

5.1.1.1. piedāvājumu noformējuma pārbaude;

5.1.1.2. visu pretendentu atbilstības PIeL 42. panta pirmās daļas 2. punkta noteikumiem pārbaude konstatējot nodokļu nomaksas stāvokli uz piedāvājumu iesniegšanas termiņa pēdējo dienu;

5.1.1.3. pretendentu atbilstības kvalifikācijas prasībām pārbaude;

5.1.1.4. piedāvājumu atbilstības pārbaude;

5.1.1.5. piedāvājumu iepirkuma līguma slēgšanas tiesību piešķiršanai izvēle saskaņā ar noteiktajiem piedāvājuma izvērtēšanas kritērijiem;

5.1.1.6. pretendenta, kuram būtu piešķiramas iepirkuma līguma slēgšanas tiesības, atbilstības PIeL 42. panta, kā arī PIeL 43. panta (ja attiecināms) noteikumiem pārbaude.
5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

5.1.3.1. pretendents neatbilst šajā Nolikumā norādītajiem kritērijiem vai normatīvo aktu prasībām;

5.1.3.2. pretendents izslēdzams atbilstoši PIeL noteikumiem;

5.1.3.3. pretendents norādījis nepatiesas ziņas;

5.1.3.4. pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

5.1.3.5. piedāvājums neatbilst normatīvajos aktos un Nolikumā norādītajām prasībām;

5.1.3.6. pretendents nav iesniedzis piedāvājumu par visu iepirkuma priekšmetu;
5.1.3.7. pretendenta piedāvājums ir nepamatoti lēts.
5.1.3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.4. Ja piedāvājums šķietami ir nepamatoti lēts, komisija, rīkojas PIeL 53. pantā noteiktajā kārtībā.
5.1.5. Vienādas cenas gadījumā komisija rīko izlozi.

5.1.6. Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.

5.1.7. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.

5.1.8. Visā Konkursa norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
5.2. Piedāvājuma izvēles kritērijs

5.2.1. Tiek vērtēti tikai tie piedāvājumi, kuri atbilst visiem Nolikuma prasībām atbilstošajiem piedāvājumiem.

5.2.2. Iepirkuma komisija izvēlas piedāvājumu ar viszemāko cenu katrā iepirkuma priekšmeta daļā no Nolikuma prasībām atbilstošajiem piedāvājumiem.
6. Iepirkuma līguma slēgšana

6.1.  Pasūtītājs slēgs ar izraudzīto pretendentu/pretendentiem iepirkuma līgumu/līgumus, pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 3. pielikums un 4. pielikums).

6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.

6.3. Gadījumā, ja par uzvarētāju atzītais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas nākamo piedāvājumu. Komisija pārbauda vai nākamo piedāvājumu iesniegušais pretendents nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, kā arī šī pretendenta atbilstību PIeL 42. panta, kā arī PIeL 43. panta (ja attiecināms) izslēgšanas noteikumiem.

Nolikuma kā neatņemamas sastāvdaļas ir sekojoši pielikumi:

· Nr.1. pielikums – Tehniskais-finanšu piedāvājums; 

· Nr.2. pielikums – Pieteikuma forma dalībai konkursā; 

· Nr.3. pielikums – Līguma projekts (no 2. daļas līdz 8. daļai, 10.daļai); 
· Nr.4. pielikums - Līguma projekts (1.daļai un 9. daļai).
Iepirkuma komisijas priekšsēdētājs: 
K.Smilga

